A Törvényszék elnökének 2011. november 24-i végzése - Éditions Jacob kontra Bizottság
(T-471/11. R. sz. ügy)
(Ideiglenes int iránti kérelem - Verseny - Vállalkozások összefonódása - Az összefonódást az eszközök továbbruházásának kikötésével a közös piaccal összeegyeztethetőnek nyilvánító határozat - A továbbruházott eszközök átvevőjének jóváhagyásáról szóló eredeti bizottsági határozat Törvényszék általi megsemmisítése - Az eszközök ugyanazon átvevőjének újbóli jóváhagyásáról szóló határozat végrehajtásának felfüggesztésére irányuló kérelem - Sürgősség hiánya - Az érdekek mérlegelése)
Az eljárás nyelve: francia
Felek
Felperes: Éditions Jacob (Párizs, Franciaország) (képviselők: O. Fréget, M. Struys és L. Eskenazi ügyvédek)
Alperes: az Európai Bizottság (képviselők: C. Giolito, O. Beynet és S. Noë meghatalmazottak)
Az ügy tárgya
A 2011. május 13-án hozott C (2011) 3503 bizottsági határozat végrehajtásának felfüggesztése iránti kérelem, amely egy összefonódást a közös piaccal és az EGT-Megállapodás működésével összeegyeztethetőnek nyilvánító 2004. január 7-i 2004/422/EK bizottsági határozatnak (COMP/M.2978 Lagardère/Natexis/VUP ügy) megfelelően jóváhagyja a Wendel Investissement SA-t mint az átruházott eszközök átvevőjét.
A végzés rendelkező része
A Törvényszék elnöke az ideiglenes intézkedés iránti kérelmet elutasítja.
Törvényszék elnöke a költségekről jelenleg nem határoz.
____________